CELEX: 62014CN0131
Language: lt
Date: 2014-03-21 00:00:00
Title: Byla C-131/14: 2014 m. kovo 21 d. Corte suprema di cassazione (Italija) pateiktas prašymas priimti prejudicinį sprendimą byloje Malvino Cervati, Società Malvi Sas di Cervati Malvino/Agenzia delle Dogane, Agenzia delle Dogane – Ufficio delle Dogane di Livorno

24.6.2014   
            
            
               LT
            
            
               Europos Sąjungos oficialusis leidinys
            
            
               C 194/11
            
         2014 m. kovo 21 d.Corte suprema di cassazione (Italija) pateiktas prašymas priimti prejudicinį sprendimą byloje Malvino Cervati, Società Malvi Sas di Cervati Malvino/Agenzia delle Dogane, Agenzia delle Dogane – Ufficio delle Dogane di Livorno
   
   (Byla C-131/14)
   2014/C 194/13
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Corte suprema di cassazione
   
   
      Šalys pagrindinėje byloje
   
   
      Kasatorius: Malvino Cervati, Società Malvi Sas di Cervati Malvino
   
   
      Kitos proceso šalys: Agenzia delle Dogane, Agenzia delle Dogane – Ufficio delle Dogane di Livorno
   
   
      Prejudicinis klausimas
   
   Ar reglamentai Nr. 1047/2001 (1) ir Nr. 2988/95 (2) turi būti aiškinami taip, kad toks elgesys, kai Bendrijos ūkio subjektas A (Malvi sas), kuris neturėdamas importo licencijos ar jau išnaudojęs savo importo kvotą, įgyja konkrečią dalį prekių iš kito Bendrijos ūkio subjekto B (Tonini Roberto & C. sas), kuris įsigyja ne Bendrijos tiekėjo (Bananaservice srl) įsigytas ir dar užsienyje perleistas prekes kitam Bendrijos ūkio subjektui C (Olivo Maria), kuris, kadangi atitinka reikalavimus, yra gavęs licenciją tam tikrai kvotai ir neperleisdamas šios savo licencijos išleidžia prekes į laisvą apyvartą Europos Bendrijoje, kad atlikus muitinės formalumus jas už atitinkamą atlyginimą, kuris yra mažesnis nei specialus muitas, taikomas už kvotas viršijantį importą, perleistų tam pačiam ūkio subjektui B (Tonini Roberto & C.sas), kuris jas galiausiai parduoda ūkio subjektui A (MALVI sas), yra draudžiamas ir laikytinas piktnaudžiavimu teise ir sukčiavimu?
   
      (1)  2001 m. gegužės 30 d. Komisijos reglamentas (EB) Nr. 1047/2001, įtvirtinantis importo licencijų ir kilmės pažymėjimų sistemą bei nustatantis iš trečiųjų šalių importuojamo česnako tarifinių kovotų administravimo metodiką (OL L 145, p. 35).
   
      (2)  1995 m. gruodžio 18 d. Tarybos reglamentas (EB, Euratomas) Nr. 2988/95 dėl Europos Bendrijų finansinių interesų apsaugos (OL L 312, p. 1; 2004 m. specialusis leidimas lietuvių k., 1 sk., 1 t., p. 340).